L-MEP Roberta Metsola tiddefendi l-valuri tal-UE f’diskors b’saħħtu Hekk kif l-Erbgħa, l-Parlament Ewropew se jivvota dwar jekk il-Kummissjoni Ewropea għandiex tiftaħ proċeduri kontra l-Ungerija minħabba kwistjonijiet marbuta mad-demokrazija u s-saltna tad-dritt, it-Tlieta waranofsinhar, fl-istess Parlament kien hemm dibattitu mqanqal dwar x’passi – jekk għandha tieħu – l-Unjoni Ewropea fil-konfront tal-Gvern Ungeriż. Għal dan id-dibattitu attenda l-Prim Ministru Ungeriż Viktor Orban li qal li l-vot tal-Parlament Ewropew hu diġà deċiż, filwaqt li sostna li l-Gvern Ungeriż wieġeb għal kull punt li tqajjem fl-istess rapport. Indirizzat il-Parlament Ewropew ukoll l-MEP tal-Partit Nazzjonalista Roberta Metsola, li ddefendiet il-valuri Ewropej. (function(d,s,id){var js,fjs=d.getElementsByTagName(s)[0];if(d.getElementById(id))return;js=d.createElement(s);js.id=id;js.src="//connect.facebook.net/en_US/sdk.js#xfbml=1&version=v2.6";fjs.parentNode.insertBefore(js,fjs);}(document,'script','facebook-jssdk')); Roberta Metsola qalet li fil-vot dwar l-Ungerija, hi se tiddefendi dawn il-valuri Ewropej. Il-vot ta’ għada jista’ jfisser li jekk il-proċeduri jidħlu fis-seħħ, l-Ungerija jitneħħewlha d-drittijiet tal-vot fl-istituzzjonijiet Ewropej.